Закон о таксеним маркама из 1765. (званични скраћени назив "Закон о опорезивању америчких колонија 1765"; 5 Џорџ III, бр. 12) је закон који је донео Парламент Велике Британије којим су колонијама у Британској Америци наметнути директни порези који су налагали да се многи штампани материјали у колонијама производе на печатираном папиру произведеном у Лондону, на који је отиснута таксена марка. У штампанe материјалe су спадала правна документа, часописи, карте за игру, новине и многе друге врсте хартије које су се користиле у колонијама. Као и дотадашњи порези, таксена марка се морала платити важећом британском валутом, а не колонијалним папирним новцем. Сврха таксених марки је била да помогне у плаћању војника који су били стационирани у Северној Америци након победе Британије у Седмогодишњем рату и на његовом северноамеричком бојишту Француском и индијанском рату. Међутим, колонисти се никада нису плашили француске инвазије, и тврдили су да су већ платили свој део трошкова. Они су сматрали да је то заправо питање британске бриге о прекобројним британским официрима и професионалним војницима који треба да се финансирају из Лондона.